[bookmark: _Hlk21519520]ESAMŲ PERSPĖJIMO SIRENŲ PRIJUNGIMŲ PRIE CENTRALIZUOTOS VALDYMO SISTEMOS (SOSTINĖS REGIONAS) PASLAUGŲ TECHNINĖ SPECIFIKACIJA

Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu
 Tiekėjas privalės įrodyti, kad prekės ar paslaugos nekelia grėsmės nacionaliniam saugumui, nėra toliau nurodytų aplinkybių: 
a) prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;
b) paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
Perkančioji organizacija pasiūlymo atitikties Viešųjų pirkimų įstatymo 37 straipsnio 9 dalies reikalavimams patvirtinimui, iš Tiekėjo reikalaus  KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“, o iš ekonomiškai naudingiausią pasiūlymą pateikusio Tiekėjo reikalaus pateikti (kartu su pasiūlymu šių dokumentų Tiekėjas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus. 
Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu Tiekėjas turi pateikti dokumentus.
Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.

Paskirtis. Užtikrinti, kad esamoje Sonnenburg sirenų valdymo platformoje registruotos perspėjimo sirenos (toliau – PS) būtų centralizuotai valdomos iš esamos Digitex sirenų valdymo platformos, nekeičiant Sonnenburg lauko įrangos ir esamos ryšio infrastruktūros.
Sonnenburg PS valdymo platformoje registruotų perspėjimo sirenų sąrašas pateiktas Priede Nr. 1. 
1. BENDROSIOS NUOSTATOS
1.1. Turi būti sukurta, įdiegta, sukonfigūruota ir ištestuota esamos Digitex PS valdymo platformos integracija su esama Sonnenburg PS valdymo platforma.
1.2. Integracija turi sudaryti galimybę iš Digitex platformos centralizuotai valdyti Sonnenburg platformoje registruotas PS ir gauti jų valdymo komandų vykdymo bei techninės būklės informaciją.
1.3. Integracija turi būti įgyvendinta naudojant Digitex ir Sonnenburg gamintojų palaikomas dokumentuotas programines ir (ar) technines integracines sąsajas. Konkreti sąsajos technologija šioje techninėje specifikacijoje nenustatoma.
1.4. Sonnenburg platforma, prie jos prijungtų sirenų valdymo įranga, esami ryšio kanalai ir kita lauko infrastruktūra turi išlikti nepakeista. Leidžiami integracijai būtini Sonnenburg platformos programinės įrangos konfigūravimo, parametrizavimo, integracinio modulio ar licencijų įdiegimo paslaugos, jeigu jie nekeičia esamos lauko infrastruktūros veikimo principo.
1.5. Integracija neturi panaikinti galimybės Sonnenburg platformą naudoti savarankiškai jos esamoms valdymo, administravimo, diagnostikos ir priežiūros funkcijoms.
1.6. Įprastam Sonnenburg PS valdymui Digitex platformos naudotojui neturi būti būtina atskirai jungtis prie Sonnenburg platformos naudotojo sąsajos.
2. SIRENŲ IDENTIFIKAVIMAS IR GRUPAVIMAS
2.1. Kiekviena integracijai priskirta Sonnenburg platformoje registruota PS Digitex platformoje turi būti vienareikšmiškai identifikuojama kaip atskiras valdomas PS objektas.
2.2. Digitex platformoje turi būti galima valdyti vieną Sonnenburg PS, kelias pasirinktas PS, Digitex platformoje sudarytą PS grupę, pasirinktos teritorijos PS ir visas integruotas Sonnenburg PS, jeigu naudotojui suteiktos atitinkamos teisės.
2.3. Sonnenburg PS Digitex platformoje turi galėti būti grupuojamos kartu su Digitex ir (ar) kitų gamintojų PS.
2.4. PS grupės turi būti kuriamos ir administruojamos Digitex platformoje nepriklausomai nuo Sonnenburg platformoje egzistuojančių PS grupių.
2.5. Integracija neturi keisti, naikinti ar kitaip modifikuoti Sonnenburg platformoje jau sukurtų PS grupių, jų pavadinimų ar sudėties.
2.6. Tos pačios PS priklausymas vienai ar kelioms Digitex platformos grupėms neturi daryti įtakos jos priklausymui Sonnenburg platformos grupėms ir atvirkščiai.
2.7. Digitex platformoje sudarytos grupės aktyvavimo, sustabdymo ar testavimo komandos turi būti perduodamos atitinkamoms Sonnenburg platformoje registruotoms PS nekeičiant Sonnenburg platformos grupių konfigūracijos.
3. PERSPĖJIMO SIGNALŲ VALDYMAS
3.1. Integracija turi sudaryti galimybę Digitex platformoje pasirinkti ir aktyvuoti visus integravimo metu Sonnenburg PS įdiegtus ir nuotoliniu būdu valdomus perspėjimo signalus, garsinius ir (ar) balsinius pranešimus, bet ne mažiau kaip 8 Perkančiosios organizacijos naudojamus signalus / pranešimus.
3.2. Integracijos metu turi būti sudaryta, su Perkančiąja organizacija suderinta ir dokumentuota Digitex bei Sonnenburg platformose naudojamų signalų identifikatorių, kodų ar kitų valdymo reikšmių atitikmenų lentelė.
3.3. Digitex platformos naudotojui turi būti pateikiami Perkančiosios organizacijos nustatyti perspėjimo signalų / pranešimų pavadinimai; konkrečių Sonnenburg vidinių identifikatorių ar kodų žinojimas naudotojui neturi būti reikalingas.
3.4. Integracinis sprendimas turi sudaryti galimybę ateityje papildomai įtraukti ne mažiau kaip 3 naujus perspėjimo signalus, garsinius ar balsinius pranešimus, jeigu jie bus įdiegti ir palaikomi Sonnenburg platformoje bei atitinkamose PS.
3.5. Naujų Sonnenburg platformoje palaikomų signalų įtraukimas į Digitex platformą turi būti atliekamas konfigūravimo ir (ar) parametrizavimo būdu, nekeičiant esminės integracijos architektūros ir nereikalaujant perprogramuoti bazinės integracijos logikos.
3.6. Integracinis sprendimas negali būti programiškai apribotas tik pradiniams 8 signalams. Papildomų signalų įtraukimas turi būti numatytas kaip administruojamas integracijos parametras.
4. VALDYMO FUNKCIJOS
4.1. Iš Digitex platformos turi būti galima inicijuoti bent šias Sonnenburg sirenų valdymo funkcijas:
4.1.1. pasirinkto perspėjimo signalo / pranešimo aktyvavimą (START);
4.1.2. vykdomo perspėjimo signalo / pranešimo nutraukimą (STOP);
4.1.3. tyliojo PS testo inicijavimą (SILENT TEST);
4.1.4. PS techninės būklės užklausą (STATUS).
4.2. Tyliojo testo funkcija turi būti realizuota naudojant esamos Sonnenburg platformos ir sirenų palaikomą tyliojo testavimo mechanizmą ir turi būti grąžinamas testo vykdymo rezultatas.
4.3. Jeigu Sonnenburg platforma per naudojamą integracinę sąsają teikia papildomas nuotolinio valdymo ar diagnostikos funkcijas, Tiekėjas turi jas identifikuoti integracijos techniniame apraše ir suderinti jų panaudojimą su Perkančiąja organizacija.
5. KOMANDŲ VYKDYMO REZULTATAI IR TECHNINĖS BŪSENOS
5.1. Digitex platformoje turi būti galima nustatyti kiekvienos jos inicijuotos ir Sonnenburg platformai perduotos komandos vykdymo rezultatą.
5.2. Integracinis sprendimas turi atskirti bent šias komandos būsenas, kiek tokį detalumo lygį leidžia Sonnenburg platformos sąsaja: komanda pateikta, komanda priimta, komanda perduota vykdyti, komanda įvykdyta, komandos įvykdyti nepavyko, negautas atsakymas / baigėsi atsakymo laukimo laikas.
5.3. Vien Sonnenburg platformos patvirtinimas, kad komanda buvo priimta, negali būti atvaizduojamas kaip PS sėkmingai įvykdyta komanda, jeigu Sonnenburg platforma gali pateikti atskirą galutinio įvykdymo rezultatą.
5.4. Digitex platformoje turi būti gaunama bent ši Sonnenburg PS informacija, jeigu ją teikia esama Sonnenburg platforma / jos sąsaja:
5.4.1. PS pasiekiamumo / ryšio būsena;
5.4.2. bendra techninio gedimo būsena;
5.4.3. perspėjimo aktyvumo būsena;
5.4.4. tyliojo testo rezultatas;
5.4.5. kita per integracinę sąsają teikiama ir sirenos eksploatavimui reikšminga techninė informacija.
5.5. Po komandos, inicijuotos tiesiogiai Sonnenburg platformoje, Digitex platformoje turi būti atnaujinama faktinė atitinkamos sirenos būsena, kiek tokią informaciją galima gauti per Sonnenburg integracinę sąsają.
6. DIGITEX IR SONNENBURG KOMANDŲ KONFLIKTŲ VALDYMAS
6.1. Integracinis sprendimas turi užtikrinti koordinuotą tos pačios PS valdymą iš Digitex ir Sonnenburg platformų ir neleisti nekontroliuojamai vykdyti tarpusavyje prieštaraujančių komandų.
6.2. Turi būti įgyvendintas aiškiai apibrėžtas, deterministinis ir dokumentuotas komandų konfliktų valdymo mechanizmas, nustatantis veiksmus, kai tai pačiai PS iš skirtingų platformų pateikiamos viena kitai prieštaraujančios komandos.
6.3. PS sustabdymo (STOP) komanda turi turėti prioritetą prieš aktyvavimo (START) arba perspėjimo signalo pakeitimo komandą, nepriklausomai nuo to, iš kurios platformos STOP komanda pateikta.
6.4. Įvykdžius STOP komandą, anksčiau pateikta ar aktyvi START komanda negali automatiškai pakartotinai aktyvuoti PS. Pakartotiniam PS aktyvavimui turi būti pateikta nauja START komanda.
6.5. Integracija turi užtikrinti, kad konfliktuojančios komandos nesukeltų ciklinio PS aktyvavimo ir išjungimo, skirtingų signalų pakartotinio aktyvavimo ar kito neapibrėžto PS veikimo.
6.6. Jeigu vykdant vienos platformos inicijuotą komandą iš kitos platformos gaunama nesuderinama komanda, ji turi būti apdorojama pagal iš anksto nustatytą konfliktų valdymo algoritmą. Dėl konflikto neįvykdyta komanda negali būti registruojama kaip sėkmingai įvykdyta.
6.7. Pasibaigus komandų vykdymui Digitex platformoje turi būti atvaizduojama faktinė PS būsena, o ne tik Digitex platformos paskutinė pageidauta būsena. Analogiškas faktinės būsenos atnaujinimas Sonnenburg platformoje turi būti užtikrinamas tiek, kiek tai leidžia jos techninės galimybės.
6.8. Tiekėjas prieš integracijos diegimą turi pateikti Perkančiajai organizacijai suderinti komandų prioritetų, vienalaikio valdymo ir konfliktų apdorojimo algoritmo aprašą.
7. ŽURNALIZAVIMAS IR AUDITAS
7.1. Visi per integracinę sąsają vykdomi valdymo veiksmai ir jų rezultatai turi būti registruojami Digitex platformoje arba su ja susietame audito žurnale.
7.2. Turi būti registruojama bent:
7.2.1. komandos pateikimo data ir laikas;
7.2.2. komandos šaltinis (Digitex arba Sonnenburg), jeigu ši informacija prieinama;
7.2.3. valdyta PS ar PS grupė;
7.2.4. pasirinktas perspėjimo signalas / pranešimas;
7.2.5. pateikta komanda;
7.2.6. komandos vykdymo rezultatas;
7.2.7. klaidos arba neįvykdymo informacija;
7.2.8. Digitex platformoje komandą inicijavęs naudotojas.
7.3. Žurnalo informacija turi leisti atsekti konkrečios perspėjimo operacijos eigą, komandų seką, jų šaltinius ir galutinį rezultatą.
8. RYŠIO SUTRIKIMAI IR ATSPARUMAS GEDIMAMS
8.1. Sonnenburg platformos arba ryšio su ja sutrikimas neturi sutrikdyti kitų prie Digitex platformos prijungtų PS valdymo.
8.2. Nutrūkus ryšiui tarp platformų Digitex platformoje turi būti aiškiai rodoma, kad Sonnenburg platforma ir (ar) atitinkamos PS yra nepasiekiamos arba jų būsena nepatvirtinta.
8.3. Negavus patvirtinimo apie komandos įvykdymą per nustatytą laiką, komanda negali būti laikoma sėkmingai įvykdyta.
8.4. Atkūrus ryšį tarp platformų turi būti atnaujinama faktinė integruotų Sonnenburg PS būsena.
8.5. Anksčiau nepavykusios ar dėl ryšio sutrikimo neįvykdytos START komandos po ryšio atkūrimo negali būti automatiškai vykdomos, jeigu Perkančiosios organizacijos suderintame komandų valdymo algoritme nenustatyta kitaip.
9. INFORMACIJOS SAUGUMAS
9.1. Integracijai turi būti naudojamos Digitex ir Sonnenburg gamintojų palaikomos autentifikavimo, autorizavimo ir duomenų perdavimo apsaugos priemonės.
9.2. Integracinė prieiga turi būti suteikta tik integracijai reikalingiems komponentams ir naudotojams pagal mažiausių būtinų teisių principą.
9.3. Integracijos autentifikavimo duomenys, slaptažodžiai, prieigos raktai ar kiti analogiški duomenys negali būti saugomi atviru tekstu.
9.4. Tiekėjas turi dokumentuoti integracinės sąsajos autentifikavimo, autorizavimo, prieigos ribojimo ir žurnalizavimo principus.
10. DOKUMENTACIJA, LICENCIJOS IR PASLAUGŲ APIMTIS
10.1. Tiekėjas turi pateikti galutinį integracijos techninį aprašą, kuriame būtų pateikta bent:
10.1.1. loginė integracijos schema ir integruojami komponentai;
10.1.2. naudojamos integracinės sąsajos ir jų paskirtis;
10.1.3. PS identifikavimo ir susiejimo principas;
10.1.4. perspėjimo signalų / pranešimų atitikmenų lentelė;
10.1.5. komandų, jų būsenų ir vykdymo rezultatų atitikmenys;
10.1.6. techninių būsenų ir klaidų atitikmenys;
10.1.7. komandų konfliktų valdymo algoritmas;
10.1.8. konfigūravimo, atkūrimo ir gedimų diagnostikos procedūros;
10.1.9. priėmimo testavimo scenarijai ir testavimo rezultatai.
10.2. Į Tiekėjo pasiūlymo kainą turi būti įtrauktos visos šiai integracijai įgyvendinti būtinos programinės įrangos licencijos, integraciniai moduliai, sąsajų licencijos, diegimo, konfigūravimo, programavimo, testavimo, dokumentavimo ir kiti paslaugos, įskaitant Digitex ir Sonnenburg platformų pusėje reikalingus komponentus, jeigu jie būtini Tiekėjo siūlomam integracijos sprendimui.
10.3. Jeigu integracijai būtinas trečiosios šalies gamintojo ar jo įgalioto atstovo tiekiamas programinės įrangos komponentas, licencija, integracinis modulis ar konfigūravimo paslauga, Tiekėjas turi užtikrinti jo įtraukimą į siūlomą sprendimą, suderinti jo įgyvendinimą ir įtraukti susijusias sąnaudas į pasiūlymo kainą, jeigu pirkimo dokumentuose aiškiai nenustatyta kitaip.
10.4. Tiekėjas privalo pateikti informaciją apie žinomus integracijos techninius, licencinius ar eksploatacinius apribojimus, kurie gali turėti įtakos šioje techninėje specifikacijoje nustatytoms funkcijoms.
11. PRIĖMIMO BANDYMAI
11.1. Integracijos priėmimo metu turi būti atlikti žemiau nurodyti bandymai. Bandymams naudojamos ne mažiau kaip 3 realios Sonnenburg platformoje registruotos sirenos arba lygiavertė su Perkančiąja organizacija suderinta testinė aplinka, jeigu realus garsinis aktyvavimas konkrečiame objekte negalimas dėl saugos ar eksploatacinių priežasčių.
Lentelė Nr. 1
	Nr.
	Bandymo scenarijus
	Priėmimo kriterijus

	1
	Sonnenburg PS identifikavimas ir pasirinkimas Digitex platformoje.
	PS vienareikšmiškai identifikuojama ir gali būti pasirinkta valdymui.

	2
	Ne mažiau kaip 8 esamų perspėjimo signalų / pranešimų atitikmenų patikra.
	Visi 8 signalai turi teisingą Digitex–Sonnenburg atitikmenį; pasirinkta komanda perduodama atitinkamam Sonnenburg signalui.

	3
	Individualus START ir STOP.
	Pasirinkta PS aktyvuojama ir sustabdoma; Digitex gauna teisingą vykdymo rezultatą.

	4
	Digitex platformoje sukurtos grupės START ir STOP.
	Komanda vykdoma visoms grupei priskirtoms PS, nekeičiant Sonnenburg grupių sudėties.

	5
	Mišrios Digitex grupės, kurioje yra Sonnenburg ir kito tipo PS, valdymas, jei tokios sirenos prieinamos bandymui.
	Sonnenburg PS valdomos kaip tos pačios Digitex grupės objektai, nepažeidžiant kitų sirenų valdymo.

	6
	Tyliojo testo inicijavimas.
	Tylusis testas inicijuojamas iš Digitex ir gaunamas jo rezultatas.

	7
	Techninės būklės užklausa.
	Digitex gauna bent per sąsają prieinamą pasiekiamumo / gedimo informaciją.

	8
	Sėkmingos ir nesėkmingos komandos rezultatų atvaizdavimas.
	Sėkmingas vykdymas atskiriamas nuo klaidos, atmetimo ir atsakymo negavimo.

	9
	Ryšio su Sonnenburg platforma praradimo scenarijus.
	Digitex rodo nepasiekiamumą / nepatvirtintą būseną; kitų Digitex PS valdymas nesutrinka.

	10
	Ryšio atkūrimo scenarijus.
	Atkuriamas faktinių būsenų gavimas; senos neįvykdytos START komandos savaime nevykdomos.

	11
	Konfliktuojančių Digitex ir Sonnenburg komandų scenarijus.
	Komandos apdorojamos pagal suderintą konfliktų valdymo algoritmą; neatsiranda ciklinio įjungimo / išjungimo.

	12
	STOP prioriteto bandymas.
	STOP sustabdo aktyvavimą nepriklausomai nuo komandos šaltinio; ankstesnė START komanda po STOP savaime neatnaujinama.

	13
	Komandos, inicijuotos Sonnenburg platformoje, būsenos atnaujinimas Digitex platformoje.
	Digitex atvaizduoja faktinę PS būseną, kiek ją pateikia Sonnenburg integracinė sąsaja.

	14
	Papildomo perspėjimo signalo konfigūravimo galimybės demonstravimas.
	Parodoma, kad papildomas signalas gali būti įtrauktas konfigūravimo / parametrizavimo būdu be bazinės integracijos programinio perprojektavimo.

	15
	Audito žurnalo patikra.
	Bandymų veiksmai, komandos, šaltiniai, laikas ir rezultatai atsekami žurnale.


11.2. Priėmimo bandymų metodika, konkretūs bandymo objektai, testavimo laikas ir saugaus garsinio aktyvavimo sąlygos prieš bandymus turi būti suderinti su Perkančiąja organizacija.

12. KITI REIKALAVIMAI
Lentelė Nr. 2
	Eil. Nr.
 
	Techninės specifikacijos punktai ir reikalavimai 

	1.
	Dokumentacija turi būti pateikta lietuvių kalba

	2.
	Tiekėjas privalo pateikti projekto (sutarties) įgyvendinimo strategiją - per 2 sav. nuo sutarties pasirašymo dienos. Preliminarų įgyvendinimo planą, nurodant aktualias paslaugų apimtis, laikotarpius - per 1 mėn. nuo sutarties pasirašymo dienos. 
Bendras sutarties įgyvendinimo laikotarpis – 6 mėn.  

	3.
	Garantinis terminas suteiktoms paslaugoms yra ne trumpesnis nei 12 mėn.


	4.
	Visa pateikiama techninė įranga (jei tokia bus diegiama), kuriai privalomas Europos Sąjungos „CE“ ženklinimas pagal teisės aktų reikalavimus, privalo turėti Europos Sąjungos „CE“ ženklinimą. Sutarties vykdymo metu turi būti pateikiamos gamintojo išduoti EB atitikties deklaracijų kopijos su vertimu į lietuvių kalbą

Priedas Nr. 1

PERSPĖJIMO SIRENŲ PRIJUNGIMO PRIE CENTRALIZUOTO VALDYMO SISTEMOS (SOSTINĖS REGIONAS) PASLAUGŲ TECHNINĖ SPECIFIKACIJA

Lentelė Nr. 1. Sonnenburg platformoje registruotų ir integruojamų perspėjimo sirenų sąrašas
	Nr.
	PS adresas / įrengimo vieta
	Objekto pavadinimas, paskirtis ir savininkas

	1
	2
	3

	1
	Vilniaus m., Gedvydžių g. 8
	Vilniaus Abraomo Kulviečio klasikinė gimnazija, Vilniaus m. savivaldybė

	2
	Vilniaus m., Gabijos g. 21
	Vilniaus lopšelis-darželis "Vėjelis", Vilniaus m. savivaldybė

	3
	Vilniaus m., P. Žadeikos g. 2
	Vilniaus Fabijoniškių gimnazija, Vilniaus m. savivaldybė

	4
	Vilniaus m., Didlaukio  g.23 
	Vilniaus Baltupių progimnazija, Vilniaus m. savivaldybė

	5
	Vilniaus m., Žemynos g. 14
	Vilniaus Žemynos progimnazija

	6
	Vilniaus m., Didlaukio  g. 66
	Vilniaus lopšelis-darželis "Šermukšnėlė", Vilniaus m. savivaldybė

	7
	Vilniaus m., Žirmūnų g. 108
	Vilniaus lopšelis-darželis "Spragukas", Vilniaus m. savivaldybė

	8
	Vilniaus m., Taikos g. 81
	Vilniaus Mykolo Biržiškos gimnazija, Vilniaus m. savivaldybė

	9
	Vilniaus m., Verkių g. 52
	Vilniaus autobusų parkas, Vilniaus m. savivaldybė

	10
	Vilniaus m., Laisvės pr. 59
	Vilniaus lopšelis-darželis "Kodėlčiukas", Vilniaus m. savivaldybė

	11
	Vilniaus m., Šeškinės g.24
	VŠĮ Šeškinės poliklinika, Vilniaus m. sav.

	12
	Vilniaus m., Viršuliškių g. 7
	Vilniaus Viršuliškių mokykla, Vilniaus m. savivaldybė

	13
	Vilniaus m., Dūkštų g. 14
	Vilniaus lopšelis-darželis "Sveikuolis", Vilniaus m. savivaldybė

	14
	Vilniaus m., Karaliaučiaus g. 11
	Karoliniškių poliklinika (Pilaitės šeimos medicinos centras), Vilniaus m. savivaldybė

	15
	Vilniaus m., Ozo g. 39
	Vilniaus Ozo gimnazija, Vilniaus m. savivaldybė

	16
	Vilniaus m., Klinikų g. 5
	Vilniaus lopšelis-darželis „Naminukas“, Vilniaus m. savivaldybė

	17
	Vilniaus m., Vydūno g. 17A
	Vilniaus Martyno Mažvydo progimnazija, Vilniaus m. savivaldybė

	18
	Vilniaus m., Verkių g. 17
	Vilniaus lopšelis-darželis "Žirniukas", Vilniaus m. savivaldybė

	19
	Vilniaus m., Justiniškių g. 47
	Vilniaus lopšelis-darželis "Jurginėlis", Vilniaus m. savivaldybė

	20
	Vilniaus m., Antakalnio g. 29
	Vilniaus Antakalnio gimnazija, Vilniaus m. sav.

	21
	Vilniaus m., Žirmūnų g. 10
	Vilniaus lopšelis-darželis "Ramunėlė", Vilniaus m. savivaldybė

	22
	Vilniaus m., Kazliškių g. 4
	Vilniaus Šv. Kristoforo gimnazija, Vilniaus m. savivaldybė

	23
	Vilniaus m., Laisvės pr. 46
	Vilniaus lopšelis darželis "Žiburėlis", Vilniaus m. savivaldybė

	24
	Vilniaus m., Konstitucijos pr. 3
	Vilniaus miesto savivaldybės administracija, Vilniaus m. savivaldybė

	25
	Vilniaus m., A. Mickevičiaus g. 21
	Vilniaus lopšelis-darželis "Pušynėlis", Vilniaus m. savivaldybė

	26
	Vilniaus m., J. Tumo-Vaižganto g. 2
	Užsienio reikalų ministerija, 5a, Lietuvos Respublika

	27
	Vilniaus m., L. Asanavičiūtės g. 15
	UAB "Impuls LTU" sporto klubas, Vilniaus m. savivaldybė

	28
	Vilniaus m., Genių g. 25 
	Vilniaus "Atžalyno" mokykla- darželis, Vilniaus m. savivaldybė

	29
	Vilniaus m., V. Druskio g. 11
	Vilniaus Jono Pauliaus II gimnazija, Vilniaus m. savivaldybė

	30
	Vilniaus m., Žėručio g. 4
	Vilniaus Lazdynų mokykla, Vilniaus m. savivaldybė

	31
	Vilniaus m., Erfurto g. 42
	Vilniaus lopšelis-darželis "Giraitė", Vilniaus m. savivaldybė

	32
	Vilniaus m., Kauno g. 7
	Vilniaus M. Marcinkevičiaus ligoninė, Vilniaus m. savivaldybė

	33
	Vilniaus m., Švarioji g. 33
	Vilniaus Pavilnio progimnazija, Vilniaus m. savivaldybė

	34
	Vilniaus m., Kovo 11-osios g. 21, Grigiškės
	Vilniaus savivaldybės Grigiškių gimnazija, Vilniaus m. savivaldybė

	35
	Vilniaus m., Skroblų g. 3A
	Vilniaus Gerosios Vilties progimnazija, Vilniaus m. savivaldybė

	36
	Vilniaus m., Stadiono g. 5
	Vilniaus lopšelis-darželis "Gervelė", Vilniaus m. savivaldybė

	37
	Vilniaus m., Dzūkų g. 32
	Vilniaus lopšelis-darželis "Gervelė", Vilniaus m. savivaldybė

	38
	Vilniaus m., Telšių g. 2
	Vilniaus „Juventos“ gimnazija, Vilniaus m. savivaldybė

	39
	Vilniaus m., Šaltkalvių g. 32
	Vilniaus Naujininkų progimnazija, Vilniaus m. savivaldybė

	40
	Vilniaus m.,B. Karvelio g. 14
	UAB „Altas Living‘‘





